[bookmark: _GoBack][bookmark: _Hlk151539726]Мотиви към проект на Правилник за изменение на Правилника за реда за предоставяне на еднократни безвъзмездни финансови помощи на физически лица



[bookmark: _Hlk151886661][bookmark: _Hlk151885046]I. Причини, които налагат приемане на Правилник за изменение на Правилника за реда за предоставяне на еднократни безвъзмездни финансови помощи на физически лица:
             В съдържанието на публикувания на официалната интернет-страница на Общински съвет-Бургас действащ Правилник, бе установена липса на вписано правно основание за неговото приемане. Фактически, в заключителните разпоредби на Правилника би следвало да е упоменато на основание на кои точно текстове от Закона за местното самоуправление и местната администрация е приет.

             II. Цели, които се поставят с предложения изменения и допълнения:
Целта, която се преследва с проекта, е с вписване на правното основание за приемането на действащия Правилник, същият да отговаря изцяло на изискванията за изготвяне на нормативни и поднормативни актове.

          III. Финансови и други средства, необходими за прилагане на новият правилник.
            За прилагането на изменението на Правилника не са необходими допълнителни финансови средства.
 
IV. Очаквани резултати от прилагането.
Очакваните резултати от приемане на изменението на Правилника за реда за предоставяне на еднократни безвъзмездни финансови помощи на физически лица, са изясняване на правното основание за неговото приемане. 

V. Анализ на съответствието с правото на Европейския съюз.
[bookmark: _Hlk152684912]Предложеното изменение на Правилника за реда за предоставяне на еднократни безвъзмездни финансови помощи на физически лица е в съответствие с европейското законодателство.
